شەفەق نیوز/ وەڕێۆبەرایەتی
پۆلیس گەرمیان، هەڵمەت فراوانیگ لە قەزای کەلار جیوەجی کرد، ئەرا نواگردن و سزادان
هەڵگرەیل چەک بی مووڵەت و خاوەن ماشینە جام سیایلە.
وەرپرس پەیوەندیەیل
و راگەیانن لە وەڕێۆبەرایەتیەگە موقەدەم عەلی جەمال قەدوری ئەرا ئاژانس شەفەق نیوز
وت: مەفرەزەیل پۆلیس گەرمیان و دەزگایل پاڵپشتی، دەسکردنە هەڵمەت فراوانیگ لە قەزای
کەلار ئەرا سزادان خاوەن ماشینە جام سیایلە و قەیەغەی چەک بی مووڵەت.
وتیش؛ هەڵمەتەگە
خوازێد دەسەڵات یاسا بچەسپنێد و قەیەغەی چەک بی مووڵەت فەرمی بکەێد، ئەرا بتەوکردن
ئاسایش و ئارامی شارستانی وەگەرد جیوەجیکردن یاسایل هاتوچوو ک قەیەغەی ریکردن ماشینەیل
جام سیایلە کەێد
وتیش؛ هەڵمەتەگە
وەردەوامە و ئەنجامەیل خاسیگ وەگەرد هاوکاری خەڵکەگە وەگەرد دەزگایل پۆلیس وەدەس هاورد.
